CELEX: 52007PC0600
Language: mt
Date: 2007-10-11
Title: Proposta għal deċiżjoni tal-Parlament ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni

Avviż Legali Importanti

|

52007PC0600

	[pic] | KUMMISSJONI TAL-KOMUNITAJIET EWROPEJ |Brussel 11.10.2007KUMM(2007) 600 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni(preżentata mill-Kummissjoni)MEMORANDUM TA' SPJEGAZZJONIIl-Ftehim Interistituzzjonali tas-17 ta' Mejju 2006[1] jippermetti li jiġi mobilizzat il-Fond Ewropew ta' Aġġustament għall-Globalizzazzjoni permezz ta' mekkaniżmu ta' flessibbiltà, sal-limitu massimu annwali ta' EUR 500 miljun, lil hinn mill-intestaturi rilevanti tal-qafas finanzjarju. Il-kundizzjonijiet ta' eliġibbiltà għall-Fond huma stipulati fir-Regolament (KE) Nru 1927/2006[2] tal-Parlament Ewropew u tal-Kunsill.Is-servizzi tal-Kummissjoni flew bir-reqqa ż-żewġ applikazzjonijiet tal-Ġermanja u l-Finlandja skond ir-Regolament (KE) 1927/2006 u b'mod partikolari l-Artikoli 2, 3, 4, 5 u 6 tiegħu.Fil-qosor, l-aktar elementi importanti ta' l-evalwazzjoni huma dawn:Każ EGF/2007/03/DE/BENQ1. L-applikazzjoni ġiet ippreżentata mill-awtoritajiet Ġermaniżi lill-Kummissjoni fis-27 ta' Ġunju 2007. Kienet ibbażata fuq il-kriterji ta' intervent speċifiku ta' l-Artikolu 2 (a) tar-Regolament (KE) Nru 1927/2006 u ġiet ippreżentata sa l-iskadenza ta' 10 ġimgħat kif stipulat f'dak ir-Regolament.2. L-applikazzjoni tirrigwarda sensji f'żewġ sussidjarji Ġermaniżi ta' BenQ, jiġifieri BenQ Mobile GmbH&Co OHG (produzzjoni ta' telefowns ċellulari) u Inservio GmbH (forniment ta' servizzi ta' tiswija għal telefowns ċellulari Siemens u BenQ). Hija turi total ta' 3,304 sensja matul il-perjodu ta' referenza ta' 4 xhur (mit-22 ta' Diċembru 2006 sal-21 ta' April 2007), li minnhom 2 828 seħħew f'BenQ Mobile GmbH&Co OHG u 475 f'Inservio GmbH. Is-sensji kienu kkawżati mill-irtirar min-naħa ta' BenQ ta' kull appoġġ finanzjarju għaż-żewġ sussidjarji Ġermaniżi tagħha, li rriżulta fl-insolvenza tagħhom.3. L-analiżi tar-rabta bejn is-sensji u t-tibdiliet strutturali ewlenin fix-xejriet kummerċjali madwar id-dinja hija bbażata fuq l-informazzjoni li ġejja. Hija murija tendenza ġenerali fost il-manifatturi tat-telefowns ċellulari favur id-delokalizzazzjoni tal-produzzjoni tagħhom lejn l-Asja, l-aktar iċ-Ċina. Ir-raġunijiet ewlenin għal din id-delokalizzazzjoni lejn iċ-Ċina huma l-ewwelnett vantaġġi komparattivi fl-ispejjeż tal-manifattura, iżda wkoll qrubija lejn is-sħab teknoloġiċi u żieda qawwija fid-domanda lokali. Skond l-applikazzjoni, l-ispejjeż ta' l-immuntar għal telefown ċellulari jammontaw għal madwar EUR 8 sa 10 f'pajjiżi b'pagi għoljin bħall-Ġermanja, filwaqt li fiċ-Ċina dawn l-ispejjeż huma ta' madwar EUR 1.50 għal kull telefown. Bejn l-2005 u l-2008 d-domanda mondjali għat-telefowns ċellulari hija stmata li żdiedet b'9 %, għall-istess perjodu din iż-żieda hija stmata li kienet ta' madwar 5 % fl-Ewropa u madwar 13 % fiċ-Ċina.4. Bejn l-2001 u l-2006 l-produzzjoni globali tat-telefowns ċellulari żdiedet minn 400 miljun għal 991 miljun unità. Fl-2001, il-produzzjoni fiċ-Ċina laħqet it-80 miljun unità jew 20 % tal-produzzjoni mondjali. Fl-2006, iċ-Ċina produċiet 450 miljun unità jew 45% tal-produzzjoni mondjali. Fl-2002, 46% tal-produzzjoni Ċiniża tat-telefowns ċellulari kienet esportata, fl-2006 is-sehem ta' l-esportazzjoni żdied sa 75 %, jiġifieri 340 miljun unità minn 450 miljun prodott.5. Qabel l-għeluq tas-siti tal-produzzjoni tagħha fil-Ġermanja, il-kapaċità tal-produzzjoni ta' BenQ (f'unitajiet ta' telefowns ċellulari) kienet imqassma kif ġej: Ċina: 30 miljun, Taiwan: 5 miljuni, Brażil: 15-il miljun u l-Ġermanja: 15-il miljun unità. L-utilizzazzjoni tal-kapaċità tal-produzzjoni kienet ta' 75 % fiċ-Ċina, 40 % f'Taiwan, 45 % fil-Brażil u 60 % fil-Ġermanja. BenQ ħabbret id-deċiżjoni li ċċaqlaq il-produzzjoni mill-Ġermanja lejn siti ta' manifattura fiċ-Ċina, Taiwan u l-Brażil. Mid-data pprovduta mill-Korporazzjoni BenQ[3] t-tendenza favur id-delokalizzazzjoni tal-produzzjoni tidher ukoll wkoll fil-figuri ta' l-impjiegi: fl-2003 l-Ewropa (UE-27 u dik li kienet l-Unjoni Sovjetika) kienet tirrappreżenta 31 % tan-numru ta' impjegati u ċ-Ċina 15 %, fl-2006 l-Ewropa niżlet għal 24 % u ċ-Ċina żdiedet għal 18 %.6. Fir-rigward tat-twettiq tal-kriterji stabbiliti fl-Artikolu 6 tar-Regolament (KE) Nru 1927/2006, il-Ġermanja pprovdiet l-elementi li ġejjin: Il-Ġermanja kkonfermat li l-kontribuzzjoni finanzjarja mill-EGF ma tiħux post il-miżuri li huma r-responsabbiltà ta' kumpaniji skond il-liġi nazzjonali jew ftehimiet kollettivi. Fil-Ġermanja, l-impriżi huma obbligati li jadottaw pjan soċjali sabiex itaffu l-impatt ekonomiku negattiv possibbli fuq il-ħaddiema li jista' jkollha bidla fl-operazzjonjiet. Madankollu, dan l-obbligu ma japplikax għal impriżi ġodda sa erba' snin mit-twaqqif tagħhom. Dan hu l-każ għaż-żewġ sussidjarji Ġermaniżi ta' BenQ. F'każijiet ta' ristrutturazzjoni, il-liġi tax-xogħol Ġermaniża tistipula strumenti ta' trasferiment, bħal kumpanija ta' trasferiment, sabiex jiġu appoġġjati l-ħaddiema li tilfu l-impjieg b'mod strutturat filwaqt li jfittxu impjieg ġdid. Madankollu, m'hemmx obbligu legali li tinħoloq kumpanija ta' trasferiment. Sabiex tintwera l-kumplimentarità ma' miżuri meħuda fuq il-livell nazzjonali jew lokali, l-applikazzjoni tiddistingwi bejn il-pakkett kumplimentari ta' l-EGF u l-pakkett inizzjali ta' miżuri tas-suq tax-xogħol attiv, prinċipalment iffinanzjat mill-awtoritajiet nazzjonali u minn Siemens AG. L-element ewlieni ta' dan il-pakkett inizjali kien il-ħolqien ta' kumpanija ta' trasferiment li hi operattiva għal sena mill-1 ta' Jannar sal-31 ta' Diċembru 2007. Il-Ġermanja kkonfermat li l-azzjonijiet iffinanzjati skond l-EGF mhux se jieħdu assistenza minn strumenti finanzjarji oħra tal-Komunità.Għaldaqstant, minħabba r-raġunijiet imfissra hawn fuq, qed ikun propost li tiġi aċċettata l-applikazzjoni EGF/2007/03/DE/BENQ, ippreżentata mill-Ġermanja, dwar is-sensji relatati ma' l-insolvenza ta' żewġ sussidjarji ta' BENQ, peress li ġew ippreżentati provi li dawn is-sensji huma kkawżati minn tibdil strutturali maġġuri fix-xejriet kummerċjali fid-dinja li wasslu għal taqlib ekonomiku serju, li jaffettwa lill-ekonomija lokali. Ġie propost pakkett koordinat ta' servizzi personalizzati eliġibbli li jilħaq is-somma ta' EUR 25,532,300 li minnu l-kontribuzzjoni ta' l-EGF hija ta' EUR 12,766,150.Każ EGF/2007/04/FI/PERLOS1. L-applikazzjoni ġiet ippreżentata mill-awtoritajiet Finlandiżi lill-Kummissjoni fit-18 ta' Lulju 2007. Kienet ibbażata fuq il-kriterji ta' intervent speċifiku ta' l-Artikolu 2 (c) tar-Regolament (KE) Nru 1927/2006 dwar swieq tax-xogħol żgħar u ġiet ippreżentata sa l-iskadenza ta' 10 ġimgħat kif stipulat f'dak ir-Regolament.2. L-applikazzjoni turi total ta' 899 sensja f'Perlos matul il-perjodu ta' referenza (mis-7 ta' Marzu 2007 sas-6 ta' Lulju 2007), flimkien ma' 9 sensji oħra f'subkontratturi u operaturi li jiġu aktar 'il quddiem fil-katina tal-produzzjoni, jiġifieri total ta' 908 sensja rriżultaw mill-għeluq tal-fabbriki Perlos. 7 min-nies oħra ngħataw is-sensja minn Perlos bejn l-10 u l-31 ta' Lulju u huma wkoll eliġibbli għall-miżuri li għandhom jiġu implimentati. Is-sensji ġew ikkawżati mid-deċiżjoni ta' Perlos li ma tkomplix l-attivitajiet ta' produzzjoni fil-Finlandja u li tagħlaq iż-żewġ fabbriki tagħha f'Joensuu u Kontiolahti, fil-Karelja tat-Tramuntana, sa Settembru 2007.3. Analiżi tar-rabta bejn is-sensji u t-tibdiliet strutturali ewlenin fix-xejriet kummerċjali madwar id-dinja hija bbażata fuq l-informazzjoni li ġejja. Hija murija tendenza ġenerali fost il-manifatturi tat-telefowns ċellulari favur id-delokalizzazzjoni tal-produzzjoni tagħhom lejn l-Asja, l-aktar iċ-Ċina. Ir-raġunijiet ewlenin għal din id-delokalizzazzjoni lejn iċ-Ċina huma l-ewwelnett vantaġġi komparattivi fl-ispejjeż tal-manifattura, iżda wkoll qrubija lejn is-sħab teknoloġiċi u żieda qawwija fid-domanda lokali. Fattur ewlieni li jiddetermina d-delokalizzazzjoni hija r-rapidità taċ-ċiklu produttiv. Fornituri fl-industrija tat-telefowns ċellulari issa huma mistennija li jirrispondu għall-ordnijiet f'sagħtejn, "Just In Time" (JIT), sabiex jitnaqqsu l-ispejjeż tal-ħażna u jingħata rispons bla dewmien għad-domanda tas-suq. Dan jitlob li s-siti tal-manifattura jiġu mċaqalqa qrib ħafna tal-marki l-kbar. Dan inaqqas ukoll l-ispejjeż tat-trasport, li huwa partikolarment importanti għall-ġenerazzjoni l-ġdida ta' telefowns ċellulari rħas. Bejn l-2005 u l-2008 d-domanda globali għat-telefowns ċellulari hija stmata li żdiedet b'9 %, għall-istess perjodu din iż-żieda hija stmata li kienet ta' madwar 5 % fl-Ewropa u madwar 13 % fiċ-Ċina.4. Bejn l-2001 u l-2006 l-produzzjoni globali tat-telefowns ċellulari żdiedet minn 400 miljun għal 991 miljun unità. Fl-2001, il-produzzjoni fiċ-Ċina laħqet it-80 miljun unità jew 20 % tal-produzzjoni mondjali. Fl-2006, iċ-Ċina pproduċiet 450 miljun unità jew 45% tal-produzzjoni mondjali. Fl-2002 46% tal-produzzjoni Ċiniża tat-telefowns ċellulari kienet esportata, fl-2006 is-sehem ta' l-esportazzjoni żdiedet sa 75 %, jiġifieri 340 miljun unità minn 450 miljun prodotti.5. Qabel l-għeluq ta' l-impjanti Finlandiżi tagħha, il-persunal ta' Perlos (inklużi l-ħaddiema temporanji) kien imqassam kif ġej: UE 4,207 (il-Finlandja, l-Iżvezja u l-Ungerija, inklużi 1,105 ħaddiem temporanju), l-Asja 7,612 (l-aktar iċ-Ċina u l-Indja, inklużi 4,605 ħaddiem temporanju), l-Amerika ta' Fuq u t'Isfel 1,125 (l-aktar il-Brażil u l-Messiku, inklużi 5 ħaddiema temporanji). Perlos kienet timpjega 1,600 ħaddiem fil-Finlandja fi tmiem l-2006 (mingħajr ħaddiema temporanji).Fir-rigward tat-tqassim tal-fabbriki tagħha, filwaqt li l-Finlandja fl-ewwel kwart ta' l-2007 kienet għadha tipprovdi 26 % ta' l-ispazju totali tal-fabbriki ta' Perlos f'termini ta' metri kwadri, biċ-Ċina tipprovdi 41 % u l-Indja xejn matul l-istess kwart, dan inbidel drastikament sat-tieni nofs ta' l-2007, meta l-Finlandja ma kienet tipprovdi l-ebda spazju ta' fabbriki, is-sehem taċ-Ċina kien tela' għal 58 % u l-Indja dehret għall-ewwel darba bi 12 %.6. Fir-rigward tat-twettiq tal-kriterji stabbiliti fl-Artikolu 6 tar-Regolament (KE) Nru 1927/2006, il-Finlandja pprovdiet l-elementi li ġejjin: Il-Finlandja kkonfermat li l-kontribuzzjoni finanzjarja mill-EGF ma tiħux post il-miżuri li huma r-responsabbiltà ta' kumpaniji skond il-liġi nazzjonali jew ftehimiet kollettivi. Dawn jirrigwardaw b'mod partikolari l-obbligi li dawk li jħaddmu, l-impjegati u l-Uffiċċju ta' l-Impjiegi għandhom fil-mudell operattiv tas-sigurtà fil-bidla. L-awtoritajiet Finlandiżi kkonfermaw li l-azzjonijiet maħsuba jagħtu appoġġ lil ħaddiema individwali u mhumiex użati għar-ristrutturazzjoni ta' kumpaniji jew setturi. Minbarra dan, il-Finlandja kkonfermat li l-azzjonijiet eliġibbli, msemmija fil-punti 15 sa 17 tal-Komunikazzjoni (SEC(2007) 1228), ma jirċevux assistenza minn strumenti finanzjarji oħra tal-Komunità. Il-Finlandja semmiet proġett reġjonali ffinanzjat mill-ESF, imsejjaħ "Pont Bejn il-Fażijiet tal-Ħajja tax-Xogħol", li huwa differenti iżda kumplimentarju għall-appoġġ propost ta' l-EGF. Il-proġett qed jiġi implimentat fil-Karelja tat-Tramuntana sa mill-1 ta' Ottubru 2006. L-għan tiegħu hu li joħloq mudell operattiv sabiex jiġu affrontati l-isfidi kkawżati mis-sensji, li jipproduċi ktieb ta' gwida li fih jinġabar tagħrif relevanti għas-sensji u li jinstabu miżuri ta' appoġġ kumplimentari ma' dawk li jsiru possibbli permezz tas-sigurtà fil-bidla.Għaldaqstant, minħabba r-raġunijiet imfissra hawn fuq, qed ikun propost li tiġi aċċettata l-applikazzjoni EGF/2007/03/FI/PERLOS, ippreżentata mill-Ġermanja, dwar is-sensji relatati ma' l-insolvenza ta' żewġ sussidjarji ta' PERLOS, peress li ġew ippreżentati provi li dawn is-sensji huma kkawżati minn tibdil strutturali maġġuri fix-xejriet kummerċjali fid-dinja li wasslu għal taqlib ekonomiku serju, li jaffettwa lill-ekonomija lokali. Ġie propost pakkett koordinat ta' servizzi personalizzati eliġibbli li jilħaq is-somma ta' EUR 4,057,075 li minnu l-kontribuzzjoni ta' l-EGF hija ta' EUR 2,028,538.FinanzjamentL-ammont totali annwali disponibbli għall-Fond Ewropew ta' Aġġustament għall-Globalizzazzjoni huwa ta' EUR 500 miljun. Fl-2007, EUR 3 816 280 diġà huma ppjanati għal applikazzjonijiet li saru qabel, u dan iħalli disponibbli l-ammont ta' EUR 496 183 720.L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mill-applikant.Abbażi ta' żewġ applikazzjonijiet għall-appoġġ tal-Fond mill-Ġermanja u l-Finlandja fejn l-industrija tat-telefowns ċellulari kienet milquta mis-sensji f'BENQ u PERLOS, il-previżjonijiet totali tal-pakketti kkoordinati ta' servizzi personalizzati li għandhom jiġu ffinanzjati huma kif ġej:Servizzi personalizzati li għandhom jiġu ffinanzjati (f'EUR) |Il-Ġermanja: BENQ 03/2007 | 12 766 150 |Il-Finlandja: PERLOS 04/2007 | 2 028 538 |Total | 14 794 688 |Wara li fliet bir-reqqa dawn l-applikazzjonijiet[4], u wara li qieset l-għotja massima possibli mill-Fond kif ukoll il-possibilitjiet tar-riallokazzjoni ta' approprjazzjonijiet, il-Kummissjoni qed tipproponi li tuża l-Fond Ewropew ta' Aġġustament għall-Globalizzazzjoni għas-somma totali ta' EUR 14,794,688 , li għandha tkun allokata skond l-intestatura 1a tal-qafas finanzjarju.Dan l-ammont ta' għajnuna jippermetti li aktar minn 25 % tal-Fond Ewropew ta' Aġġustament għall-Globalizzazzjoni jkun disponibbli biex ikun allokat matul l-aħħar erba' xhur tas-sena, kif mitlub mill-Artikolu 12(6) tar-Regolament 1927/2006.Il-Kummissjoni se tippreżenta talba ta' trasferiment sabiex iddaħħal fil-baġit għall-2007 approporjazzjonijiet għall-impenji u għall-ħlasijiet speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-GlobalizzazzjoniIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja tajba[5], u b'mod partikulari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill ta' l-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[6], u b'mod partikolari l-Artikolu 12(3) tiegħu,Wara li kkunsidraw l-proposta tal-Kummissjoni[7],Billi:(1) Il-Fond Ewropew ta’ Aġġustament għall-Globalizzazzjoni huwa intiż sabiex jipprovdi appoġġ addizzjonali għall-ħaddiema li jsofru l-konsegwenzi ta' bidliet strutturali ewlenin fix-xejriet kummerċjali dinjin, u sabiex jgħinhom fl-integrazzjoni mill-ġdid tagħhom fis-suq tax-xogħol.(2) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond taħt il-limitu massimu annwali ta’ EUR 500 miljun.(3) Il-Ġermanja u l-Finlandja ressqu applikazzjonijiet sabiex jintuża l-Fond, fir-rigward ta' żewġ każijiet li jirrigwardaw sensji fil-qasam tat-telefowns ċellulari, speċifikament għal ħaddiema li ngħataw is-sensja minn BENQ u PERLOS. L-applikazzjonijiet jikkonformaw mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006.(4) Il-Fond għandu, għalhekk, jiġi mmobilizzat sabiex jipprovdi kontribut finanzjarju għaż-żewġ applikazzjonijiet,IDDEĊIDEW DAN LI ĠEJ:Artikolu 1Għall-baġit ġenerali ta' l-Unjoni Ewropea għas-sena finanzjarja 2007, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jipprovdi s-somma ta' EUR 14,794,688 f'approprjazzjonijiet għall-impenji u għall-ħlasijiet.Artikolu 2Din id-Deċiżjoni għandha tkun ippubblikata fil- Ġurnal Uffiċjali ta' l-Unjoni Ewropea .Magħmul fi Brussell, […]Għall-Parlament Ewropew Għall-KunsillIl-President Il-President [1] ĠU C 139, 14.06.2006, p. 1.[2] ĠU L 406, 30.12.2006, p. 1[3] Dokument ta' informazzjoi tal-kumpanija BenQ: http://benqu.com/page/?pageld=5[4] Il-Komunikazzjoni lill-Kummissjoni dwar applikazzjoni biex jiġi mmobilizzat il-Fond Ewropew ta' Aġġustament għall-Globalizzazzjoni, ippreżentata mill-Ġermanja fil-każ ta' BENQ (SEC(2007) 1142) u l-Komunikazzjoni lill-Kummissjoni dwar applikazzjoni biex jiġi mmobilizzat il-Fond Ewropew ta' Aġġustament għall-Globalizzazzjoni, ippreżentata mill-Finlandja fil-każ ta' PERLOS (SEC(2007) 1228), li jippreżentaw l-analiżi mill-Kummissjoni tat-talbiet.[5] ĠU C 139, 14.06.2006, p. 1.[6] ĠU L 406, 30.12.2006, p. 1.[7] ĠU C […], […], p. […]